Хезмәттәшебез Фаил Гаязовка ярдәм итик!

	Фаил Гаязовны журналист халкы яхшы белә. Мөмкинлекләре чикле булса да, егет тик ятмый: матбугатта язмалары күренә, сканвордлары басыла, радиода җырлары ишетелә. Фаил Биектау районы Усад авылында яшәп ята. Үзенең иске “Ока”сы белән сирәк кенә Казанга килә. Бүген Фаилгә ярдәм кирәк. Рамазан аенда изге гамәлләр эшләргә ашыгыйк.	 Әйткәнебезчә, Фаил бик актив егет. Аның активлыгын бары тик физик мөмкинлекләре генә чикли. Хезмәттәшебез инвалид коляскасына кызыга (моңарчы булмаган икән). Әлбәттә, колясканың арзанрагы, кыйммәтлерәге бар. “Ортекс Мед дигән җиргә шалтыратып сөйләштем. Бәяләре 7-8 меңнән башлана. 6 ай гарантия”, - диде “Матбугат.ру”га Фаил. Зур акча түгел, бергәләп мәсьәләне хәл итеп булыр иде. 
	---	
Матбугат.ру

	№ --- | 30.05.2018	


